Tiesas (sestā palāta) 2025. gada 1. augusta spriedums – Komisija/Spānija (Darba un privātās dzīves līdzsvara direktīva)
(Lieta C‑70/24)
Valsts pienākumu neizpilde – LESD 258. pants – Vecāku un aprūpētāju darba un privātās dzīves līdzsvars – Direktīva (ES) 2019/1158 – 20. panta 1. punkts – Netransponēšana un transponēšanas pasākumu nepaziņošana – LESD 260. panta 3. punkts – Lūgums piespriest naudas sodu un kavējuma naudu par katru kavējuma dienu – Soda apmēra noteikšanas kritēriji
1.      Prasība sakarā ar pienākumu neizpildi – Direktīva 2019/1158 – Netransponēšana noteiktajos termiņos – Transponēšanas pasākumu nepaziņošana – Pienākumu neizpilde
(LESD 258. pants; Eiropas Parlamenta un Padomes Direktīvas 2019/1158 12. pants un 20. panta 1. un 4. punkts)
(skat. 57.–66. punktu un rezolutīvās daļas 1. un 2. punktu)
2.      Prasība sakarā ar pienākumu neizpildi – Tiesas spriedums, ar kuru konstatēta pienākumu neizpilde – Pienākuma paziņot direktīvas transponēšanas pasākumus neizpilde – Naudas sodi – Tiesas rīcības brīvība – Kritēriji
(LESD 260. panta 3. punkts; Eiropas Parlamenta un Padomes Direktīvas 2019/1158 20. panta 1. punkts)
(skat. 83.–115. punktu un rezolutīvās daļas 3. punktu)
Rezolutīvā daļa
1)
Līdz Eiropas Komisijas argumentētajā atzinumā noteiktā termiņa beigām nepieņemdama visus normatīvos un administratīvos aktus, kas nepieciešami, lai izpildītu Eiropas Parlamenta un Padomes Direktīvu (ES) 2019/1158 (2019. gada 20. jūnijs) par darba un privātās dzīves līdzsvaru vecākiem un aprūpētājiem un ar ko atceļ Padomes Direktīvu 2010/18/ES, un līdz ar to nepaziņodama šos aktus Komisijai, Spānijas Karaliste nav izpildījusi Direktīvas 2019/1158 20. panta 1. punktā paredzētos pienākumus.
2)
Tā kā Spānijas Karaliste dienā, kad Tiesa pārbaudīja faktus, nebija nedz veikusi visus nepieciešamos pasākumus, lai valsts tiesībās transponētu Direktīvas 2019/1158 normas, nedz arī paziņojusi šos pasākumus Eiropas Komisijai, tā turpināja pienākumu neizpildi.
3)
Spānijas Karaliste maksā Eiropas Komisijai:
–        — naudas sodu 6 832 000 EUR apmērā;
–        — ja rezolutīvās daļas 1. punktā konstatētā pienākumu neizpilde turpinās šī sprieduma pasludināšanas dienā – kavējuma naudu 19 700 EUR dienā par laikposmu no šī sprieduma pasludināšanas dienas līdz brīdim, kad šī dalībvalsts būs izpildījusi minētos pienākumus.
4)
Spānijas Karaliste sedz savus, ka arī atlīdzina Eiropas Komisijas tiesāšanās izdevumus.